**FAKTA-FAKTA PERSOALAN YANG PERLU ADA DALAM PENULISAN ALASAN PENGHAKIMAN**

Berikut adalah Fakta-Fakta Persoalan yang boleh Tuan/Puan aplikasikan semasa membuat Alasan Penghakiman bagi kes:

1. Gantirugi Pertunangan.
2. Perceraian Luar Mahkamah.
3. Mutaah.
4. Tuntutan Nafkah Anak.
5. Fakta Persoalan bagi kes Gantirugi Pertunangan

Seksyen 15 EUUKI NEGERI SEMBILAN

1. Sama ada pihak-pihak telah mengikat suatu pertunangan secara lisan atau bertulis?
2. Sama ada pertunangan tersebut mengikut Hukum Syarak?
3. Sama ada pertunangan diikat secara bersendirian antara pihak-pihak atau melalui perantara?
4. Sama ada satu pihak enggan berkahwin dengan pihak satu lagi?
5. Sama ada wujud sebab yang sah untuk enggan berkahwin dengan pihak satu lagi?
6. Sama ada pihak satu lagi bersetuju berkahwin dengan pihak yang enggan berkahwin itu?
7. Sama ada wujud pemberian-pemberian pertunangan dan berapakah nilaian pemberian-pemberian pertunangan tersebut?
8. Sama ada wujud apa-apa wang yang telah dibelanjakan dengan suci hati oleh atau untuk pihak yang satu lagi sebagai persediaan untuk berkahwin?

Perintah yang dikeluarkan Mahkamah:

1. Pihak yang mungkir diperintahkan memulangkan pemberian-pemberian pertunangan yang masih ada atau nilaian pemberian-pemberian pertunangan yang telah tiada.

**Dan**

1. Pihak yang mungkir diperintahkan membayar RM iaitu wang yang telah dibelanjakan dengan suci hati di dalam membuat persediaan bagi perkahwinan itu.
2. Persoalan Fakta bagi Perceraian di Luar Mahkamah

Seksyen 55A

1. Sama ada wujud suatu perkahwinan yang sah antara pihak-pihak?
2. Sama ada suami menceraikan isteri di luar Mahkamah?
3. Sama ada perceraian mendapat kebenaran Mahkamah?
4. Sama ada perceraian itu dilaporkan dalam tempoh 7 hari dari pelafazan talak itu kepada Mahkamah?

Perintah yang dikeluarkan Mahkamah:

1. Mahkamah mensabitkan lafaz talak suami terhadap isteri yang berlaku di luar mahkamah pada tarikh, masa dan tempat adalah sah mengikut Hukum Syarak.
2. Mahkamah mensabitkan telah gugur talak satu kali pertama berbaki dua talak ke atas pihak-pihak.
3. Mahkamah mengarahkan rekod perceraian ini dihantar kepada Pendaftar bagi pendaftaran.
4. Fakta Persoalan bagi kes Mutaah

Seksyen 58

1. Sama ada wujud suatu perkahwinan yang sah antara pihak-pihak?
2. Sama ada isteri telah diceraikan oleh suami?

Nota: mutaah boleh dituntut bagi perceraian taklik; khulq; fasakh berpunca dari suami murtad, mati pucuk, papa, ghaib; fasakh berpunca dari isteri tidak boleh melakukan persetubuhan, murtad; isteri dikahwini semasa kecil; hakam .

1. Sama ada isteri diceraikan tanpa sebab yang patut?
2. Sama ada isteri berkelayakan untuk mendapat mutaah?
3. Sama ada telah berlaku persetubuhan antara pihak-pihak?
4. Sama ada pihak-pihak masih hidup?
5. Sama ada jumlah/amaun tuntutan Plaintif adalah wajar berdasarkan;
	1. kemampuan suami
	2. sifat isteri
	3. nasab isteri
6. Persoalan Fakta Nafkah Anak

Seksyen (1) EUUKI NEGERI SELANGOR 2003

1. Sama ada anak yang lahir dari perkahwinan yang sah dan sah taraf?
2. Sama ada kewajipan seorang lelaki menanggung nafkah anak atau membayar kosnya?
3. Anak berada di dalam jagaan siapa?
4. Berapakah jumlah nafkah anak berdasarkan keperluan anak tersebut mengambil kira tempat tinggal, pakaian, makanan, perubatan dan pelajaran sebagaimana munasabah?
5. Kemampuan bapa untuk membayar jumlah nafkah yang dituntut?
6. Bagaimana kaedah bayaran nafkah atau cara pembayaran nafkah anak tersebut?

Seksyen 73(2)

1. Sama ada menjadi kewajipan seorang yang bertanggungan di bawah hukum syara’untuk menanggung nafkah?
2. Sama ada seseorang itu menanggung nafkah atau memberi sumbangan kepada nafkah kanak kanak?
3. Sama ada bapa kanak kanak tersebut telah mati atau tempat di mana bapanya berada tidak diketahui atau bapanya tidak berupaya menanggung nafkah mereka?

Sekian, terima kasih.